1938 m. rugsėjo 23 d. | metai. 


„AIDO“ PRIEDAS VAIKAMS 

TEN TEVYNE 
Kur Neris, kur Nemuns plaukia, 
Kur raiba gegutė, 


Tėn tėvynė, ten tėvelis, 
Ten sena močiutė. 


Kur tarp smėlių, tarp kalnelių 
Senas Vilnius stovi, 

Ten tėvynė, ten nuo amžių 
„Mūs šalis brangioji. 


Kur Kęstutis, Gediminas 
Valdė mus ir gynė, 
Ten, broleliai ir seselės, 
Mūs brangi tėvynė. 

Aš ir šeimininkas 


Aš — Murziukas, mažas 
šunytis. Aš turiu jau šešeris 
metus, esu jau pagyvenęs il- 
gesnį amželį, daug mačiau ir 
daug patyriau. Jei nepatingė- 
site, tai pasiklausykite mano 
pasakojimų. 

Aš turiu šeimininką, toki 
dvikoji žvėrį, kuris mane myli 
ir kuri aš taip pat myliu. Tik 
jis keistas padaras. 

Kartą jis mane pasišaukė 
ir sako: 

— Murziuk, šok per koją! 

„Aš, žinia, turėjau jo pa- 
klausyti ir šokau per atkištą 
jo koją. Prisėjo man per jo 
koją kelis kartus peršokti. 


-— Murziuk, šok čia! — ir 
parodė man dėžę su šiuk- 
šlėmis. Aš užšokau ant jos, ` 


dar kelis kartus apsisukau, kad 
jis matytų, koks aš neva pa- 
tenkintas. 


— Murziuk, va katė! — 
staiga sušnibždėjo jis ir ranka 
pamojo į tolį. Kai kada jis 


tikrai parodo katę, bet dažnai 
tik suvedžioja mane. Mat, 


"ausis ir pradedu dairytis. 


jam patinka, kai aš pastatau 
Aš 
turiu prisipažinti jums, kad 
aš kačių nemėgstu ir jas gai- 
nioju iš kiemo ir šiaip kur su- 
tikes. Jos toki nemalonų 
kvapą skleidžia aplink save! 
Žmonės jų kvapo nejunta, jų 
uoslė atbukusi, bet mūsų, šu- 
nų, — visai kitokia, jautri: katę 
už pusvarsnių pajuntame. Tai- 
gi jis mane labai dažnai ši- 
taip ir erzina. Aš pradedu dai- 
rytis, neramiai bėgioti, katės 
ieškoti. O jis tik šypsosi ir 
dar bara: „Kvailas tu, Mur- 
ziuk, kvailas! Ar nematai, kad 
jokios katės nėra?“ Tuomet aš 
nuleidžiu uodegą ir einu šalin. 

Tai toks mano šeiminin- 
kas. Tačiau jis geras Dievo 
padaras. Jis mane pašeria, 
paglosto, niekuomet nemuša, 
dar nuo vaikų apgina. O, vai- 
kai jau visai kitokie! Su jais tnan 
dažnai tenka rimtai susiremti, 
net susipykti. 

Apie juos aš papasakosiu 
jums kitą kartą. 

V. B. 


k 


* 


k 


Ramu gyvent savoj tėvynėj, 
Gražiojoj šalelėj Lietuvoj, 

Kur dailiai žydi margos pievos, 
Kur skendi viskas žaliumoj. 


V. N. 


V AR-PELIS 


373 


Palūšės parapijos vaikai šiemet po pirmosios šv. Komunijos. 
Tarp jų Palūšės klebonas kun. P. Prunskis ir jų kapelionas kun. A. Panavas. 


LOKYS 


Viename miške atsirado 
didžiulis lokys. Sužinojo apie 
tai du jaunuoliai ir nutarė jį 
užmušti. 

Per ištisas dienas jiedu da- 
bodavo lokio, o vakarą tuojau 
eidavo smuklėn. Smuklės šei- 
mininkui neturėdavę kuo mo- 
kėti ir sakydavę; 

—Kai nudobsime lokį, jo kailį 
parduosime ir tamstai už visa 
užmokėsime. 

Kartą jiedu ėjo mišku ir 
netikėtai pasitiko lokį. Baisiai 
Sumaurojo lokys, atsistojo ant 
Pasturgalinių kojų ir stačiai 
1uėjo prie Medžiotojų. O tiedu 
šsigando, pagriebė šautuvus, 


pradėjo pyškinti, bet lokio ne- 
užmušė. Vienas jų nepataikė, 
metė šautuvą ir ilipo medin. 
Kitas ir pabėgti nesuspėjo, 
krito ant žemės ir apsimetė 
negyvas esąs. 


Lokys nurimo, priėjo prie 
gulinčio medžiotojo, apuostė 
ji ir nuėjo savo keliu. Išlipo 
iš medžio jo draugas ir klau- 
sia: 


— Pasakyk, brolau, ką tau 
lokys šnabždėjo į ausį? 

— Jis man pasakė, —nusi- 
šypsojo antrasis, — kad pirma 
reikia lokys užmušti, o paskui 
jo kaili pardavinėti. 


tintų metų broliukui, 
"naują knygutę, 


-į miestą, 


324 
Nerami 

— Jonuk, nekliudyk mano kny- 
gutės su paveikslėliais, nes gali ją 
subiauroti, —pasakė Kaziukas sep- 
slėpdamas 
kurią jam tėvas 
šiandien nupirko. 

— Ryt turėsiu daugiau laiko, 
tai abudu apžiūrėsime. 

— Gerai, nekliudysiu,—atsakė 
Jonukas, nors jam ir nemalonu 
buvo, kad negali tuoj apžiūrėti. 

Po pietų Kaziukas išėjo su tėvu 
mamytei tuokart skau- 
dėjo galvą ir todėl atsigulė pasil- 
sėti savo kambaryje, o Jonukas 
nuėjo pažaisti. Bet kažkodėl žaidi- 
mas jam nevyko: galvoje nuolat sto- 
vėjo paveikslėlių knygutė. Paga- 
liau, metė žaidęs ir nubėgo pa- 
žiūrėti, kur ta nauja knygutė guli. 

— Įdomu! Labai įdomu, kokie 
ten paveikslėliai!—manė Jonukas, 
stovėdamas prie lentynėlės. Neiš- 


` kentes paėmė knygutę į rankas. 


— Tai graži knygelė! Taip no- 
rėčiau pažiūrėti paveikslėlių. Juk 
tai jai nieko nepakenks. 

Ir drebančia rankute atsiskleidė. 

Paveikslėliai, iš tikrųjų, buvo 
puikūs: čia kiškelis, čia stirnaitė, 
čia vilkas, čia liūtas, o dar toliau 
— indėnai, kailiais apsvilkę, lan- 
kais apsiginklavę, eina plėšriųjų 
žvėrių medžioti... Kai visą knygutę 
peržiūrėjo, padėjo ją lentynėlėn ir 
nubėgo žaisti. Tačiau ir dabar jam 


žaidimas nebuvo malonus. Jautė 
kažkokį nepasitenkinimą, lyg sar- 
matą. Pradėjo jį kankinti mintis: 


kodėl neištesėjai duotojo žodžio. 

Netrukus grįžo Kaziukas. Iš ki- 
šenės išėmė kažkokią dėžełe ir 
padavė Jonukui. 

— Atspėk, kas toj dėželėj? — 
paklausė, 

— Tur būt... tur būt, kareiviu- 
kai, —tyliai pratarė Jonukas, ir šir- 
dis jam smarkiai suplakė. Kaziu- 

sąžinė 


kas prižadėjo už savo pinigus nu- 
pirkti jam alavinių. kareiviukų ir... 
žodį ištesėjo. Jonukas buvo labai 
dovanėle sužavėtas. 

— Kokie puikūs kareiviai! Ko- 
kie dailūs šautuvai!— džiūgavo Jo- 
nukas. Staiga... paraudonavo ir nu- 
leido akis—Kaziukas ištesėjo žodį, 
— pamanė, — o aš?— Norėjosi tuoj 
verkti... Tyliai padėkojo - Kaziukui, 
atsisėdo kampe ir ėmė kareiviais | 
žaisti. 0 

Vakarienės metu Jonukas buvo 
liūdnas ir tylėjo. Po vakarienės 
greitai nusirengė, nubėgo savo lo- 
von, atsigulė ir užsiklojo. Norėjo | 
kuo greičiausiai užmigti, kad nusi- 
kratytų taip nemalonias mintis. Bet 
veltui. Vos akis sudėdavo, tuoj 
jam kažkoks širdies balsas kuž- 
dėjo: „negerai padarei, melagis, 
melagis“... 

Ilgai Jonukas lovoje daužėsi, 
nuo šono ant šono besivartyda- 
mas, o užmigti vis negalėjo. 


Pagaliau... staiga numetė ant- 
klodę, iššoko iš lovos ir nubėgo 
prie Kaziuko lovos. 

— Kazeli... tai aš... Kazeli... a 


— Tai tu, Jonuk? ko nemiegi? ~ 
Mat... aš noriu tau pasakyti... | 


— Tai ryt tu man pasakysi, 1 


— Ne,- Kazeli, šiandien... aš | 
neištesėjau tau duotojo žodžio ir | 
apžiūrėjau tavo naująją knygutę. 


Jonelis ėmė verkti. 

Kaziukas  prisitraukė Jonikai 
prie savo lovos. 

— Neverk,—sako.—Blogãi. pa- 
darei, bet kad prisipažinai, tai aš“ 
ant tavęs nepykstu. Tu pats save ` 
nubaudei, mat, sąžinė nedavė ta,“ 
ramybės. Eik jau gulk, Jonuk! 

Linksmai paspaudė vienas ki 
tam rankutes, ir Jonukas ramu 
nubėgo savo lovon. | 

Po valandėlės Jonukas saldžiė |- 
knarkė. K. T. 

GOBŠUMAS 


Viename kaime gyveno 
dvi kaimynės. Viena jų buvo 
turtinga, kita — varguolė. Var- 
guolė- turtingajai padėdavo 
verpti, austi, pavasarį ir vasarą 
daržus ravėti. Už tai turtingoji 
ją sušelpdavo miltais, kruopo- 
mis, žirniais ir už atliktus dar- 
bus užmokėdavo. Abi jos gy- 
veno dideliame sutarime. 

Kartą i varguolės pirkelę 
turtingosios vištaitė 
Su kiaušiniu. Ši ir pagalvojo: 

— Palaikysiu vištaitę pas 


"Save, ji sudės man kiaušini ir 


Po to išleisiu. 
Ji taip ir padarė. 


Vištaitė sudėjo kiaušinį ir 
pradėjo kudakuoti. Išgirdo tur- | 
tingoji, atėjo pas kaimynę ir 
klausia: 

— Ar neužklydo kartais 
pas tamstą mano raiboji? Aš 
jos jau kuris laikas nebematau. 

Kaimynė išsigynė. Tik pa- 
baigė ji savo kalbą, kaip viš- 
taitė išlindo iš užukrosnies. 
Supyko turtingoji, susibarė su 
kaimyne ir rūstaudama nuėjo 
namo. 

Nuo to laiko varguolė ne- 
bebuvo kviečiama pas turtin- 
gąją darbuotis. Jos namelyje 
pasidarė dar skurdžiau. 

Laiškas tėviškėlėn 


Tėviškėle mano miela, 
Tėviškėle mano brangi, 
Ar dar žydi gražios gėlės 
Po manos lūšnelės langu? 


Ar dar čiulba vyturėlis 

+ Plačiam lauke už beržyno? 
Ar dar vis raiba gegulė 
Ligi ašarų graudina? 


Ar dar vis karklyne suokia 
Mūs garsioji dainininkė? 
Ar dar nieks baltų žiedelių 
Mūsų sode nenurinko? 


Mieste jau pas mus čia prunkščia 
Ruduo piktas ir pašėlęs, 
Ir saulutės veidą temdo 
Dažnai pilkas debesėlis. 


Čia visur, kur tik pažiūri, 
Visur gelsva, visur plika... 
Tik graudinguos atminimuos 
* Tėviškėles vaizdas liko. 


V. Kuolaitis 


Kaip mes bulves kepėm 


Vakar buvo liūtinga diena. Gė- 
las lietus purškė be paliovos. Visi 
šlapi, šušalę stovėjome kur nors 
po medžiais nė nekyšterdami į 
atvirą lauką. Galvojom tada, kad 
jau liūtingasai ruduo atėjo, kad 
greit sulauksime gruodų, sniego, 
žiemos. Bet šios dienos rytas vi- 
sas mūsų mintis išblaškė. Saulė 
riekė rausvus mažyčius debesėlius 
iš pat ryto. Brūkšters per kurį 
nors, tuoj anas ir sutirpo. Dangus 
giedrėjo bematant. Pradžioje rytas 
buvęs šaltokas, dienojant šilo ir 
šilo. Jau rudines numetė mums 
nuo pečių, atsegė švarkus, nukėlė 
kepures. Mikutis ir medines klum- 
pes, graužusias visą rytą kojas, 
jau numetė. Mano naginės nebuvo 
dar permirkusios, todėl likau apsia- 
ves. Susėdeę ant kelmų ir akmenų 
dairinėjomės po plikus laukus. Kai 
kur buvo matyti kasėjos, su kaps- 
čiais ir grėbliukais vagose ling- 


čiojančios.  Mėtomos į krepšius 
bulvės kimiai barškatavo, lyg vai- 
todamos, kad jas nuo žemės at- 
skyrė. Keliu, matėm, ėjo mokyk- 
lon klegėdamas vaikų būrelis. Ir 
mums reikia mokyklon eiti: Bet 
kas ganys? Todėl tėvai ar moti- 
nos iprašė mokytoją, kad iki tol, 
kol dar sniego nėra, atleistų mus. 
nuo to vaikščiojimo. Smagu mo- 
kyklon eiti, daug ten “vaikų, daug 
klegėsio. Būdavo, kitais metais 
lakstome, žaidžiame. Dabar anie 
taip pat daro. Per pamokas sėdi 
tylūs ir susikaupę, bijodami, kad 
tik mokytojas kurio nors nepa- 


klaustų. O protarpis — nerasi nė 
vieno suole sėdinčio. Cypimas, 
klyksmas, nors ausis užsikimšk. 


Mergaitės ir silpnesni dažnai ver-- 
kia. Mokytojas tada baudžia nusi- 
kaltusius—vėl ašaros su juoku su- 


mišusios. Arba kai taiko susibaru- | 


sius — bučiavimasis, ašaros, spyri 


- 

masis. Kartą, atsimenu, ir aš bu- 
vau susipykęs su Tatarka. Teip 
mes visi vadinome Tarkulienės 
Juliuką. Buvo taip: aš visai nety- 
čia užlašinau ant jo sąsiuvinio 
stambų rašalo lašą. Prašiau jį do- 
vanoti man, atsiprašinėjau. O jisai 
tik pažvelgė i mane kreivomis ir 
murktelėjo: 

— Palauk, atsilyginsim. 

Žiūriu, mano dailyraščio sąsiu- 
vinis visas rašalu paplūdęs. Tokia 
mane gailestis paėmė, taip sten- 
giausi -tiek laiko gražiai rašyti, 
o dabar viskas niekais... Nepajutau 
nė pats, kaip įkibau jam į plau- 
kus, nebodamas net, kad tai da- 
rau per pamoką. Jis nepasiliko 
man skolingas. Pagriebė mane už 
ausies ir taip smarkiai tempė, kad 
aš net suklykaiu. Visų akys atkry- 
po tada į mus. Girdėjom iš visų 
pusių šaukiant: 

— Susipešė! Peštukai! 

Mokytojas dviem žingsniais pri- 
šokęs mus išskyrė. Abudu tada 
verkėme tik tylėdamu ir akis nu- 
delbę. 

— Kuris pradėjote? — klausė 
mokytojas. 

Tylėjome. 
suolo, prieš visus 
sakė: 

= — Atsiprašykite, 
kite ir susitaikykite. 

Nenorėjome bučiuotis. Bet mo- 
kytojas įvariai įkalbinėdamas pri- 
Vertė. Bet Tatarka mane bebučiuo- 
damas vis tiek nors truputį žan- 
dan įkando, o aš jam pešterėjau 
už pasišiaušusių plaukų. 

Tame būry, kuris dabar ten 
Pamiške nuklegėjo, eina ir Tatar- 
ka. Daugiau mes su juo jau ne- 
besipešėm. Kurį dar laiką žvaira- 
vome viens į kitą, bet ilgainiui vėl 
buvome geriausi draugai. Kai jis 
ko nežinodavo — Pasakydavau aš, 
o nežinodavau aš — jisai, 


Tada išvedė abu iš 
pastatė ir pa- 


pasibučiuo- 

Norisi ir mums su Mikučiu eiti 
mokyklon. Tik tos keltavos palikti 
negalima. Reikia ganyti. Ar tau 
šalta, ar karštą — stirenk prie jų 
nuo ryto lig vakaro. Gerai, kai to- 
kis oras kaip šiandien, tai nors ir 
jos dar vaikščioja ramiai, bet ne- 
visada taip būna. Tada einame ir 
einame aplink, neleisdami joms 
plačiai išdrikti, net Kojos pradeda 
skaudėti, o prisėsti nėra kada. 

k 


Apie vidudienį jau prisidėerinom 
prie bulviakasių. Gavome po ke- 
lioliką didelių bulvių ir nuspren- 
dėm jas išsikepti. Parodysim iš 
mokyklos grįžtantiems, ką mes 
padarėme. 

— Tu bėk namo, — tariau Mi- 
kučiui, — atsineši ugnies. k 

Tuoj jisai nustrikeno per plikas 
vasarojienas, o po kelių minučių 
vėl ritenosi atgal. Autan keletą ža- 
rijų įsukęs, nešė prieky savęs 
abiem rankom suėmeęs, bijodamas, 
kad jokios nepamestų. Dūmai, 
juosta už jo pasilikdami, ilgai dar 
mėlynai dažė vieną kitą pilkos 
dirvos ruožą. 

Paėmėm tas kelias žarijas, su- 
krovėm į vieną vietą, apdėjom 
sausom eglės šakelėm ir prisigūžę 
abudu pūtėme, pūtėme, net gal- 
vos skaudėjo. : 

— Jau gal neužkursim, — pa- 
abejojo Mikutis. 

— Eik tu atnešk dar sausų ša- 
kelių, — pasiunčiau, — aš dar kiek 
papūsiu. 

Mikutis nuėjo. Aš pūčiau, pū- 
čiau. Blykšterėjo ugnelė. Vėl lap- 
terėjus užgeso. Dar papūčiau... 

— Užsidegė! — sušukau atsi- 
keldamas. 

Mikutis atvilko šakų glėbį. Ug- 
nis jau lieskė aukšta gelsva, rusva 
liepsna, net mūs veidams buvo 
nuo jos karšta. 

Tuoj ėmėmės darbo. Iškasėm 
` duobutę, išklojom plokščiais ak- 
menėliai, perkėlėm jon ugnį ir kū- 
renome kuri laiką. Paskiau iškė- 
lėme ugnį ir iškapstėme žarijas. 
Raudonuosna akmenysna supylė- 
me bulves. Apklojom jas akmeni- 
mis ir vėl viršuje sukūrėm ugnį. 
Ir kūrėnome jau dabar, kiek tik 
mums norėjosi. Zinojom, kad taip 
kepamos bulvės niekados nesude- 
ga. Jau gerom keliom valandom 
praėjus, atvertėm vieną akmens 
plokštę ir ištraukėme dvi bulves. 
Geltonos kaip vaškas. Karštos — 
ranka nepaliesti. Pagulė/jusias kiek 


ant žemės lupėm ir ragavom. 
Aitrus kvapas kuteno, ragino mus 
išsiimti daugiau ir valgyti. Bel 


noras pasirodyti iš mokyklos grįž- 
tantiems nugalėjo mus, ir paliko- 
me lengvai rusenančią ugnelę, 
 prakeltą plokštę vėl atgal padėję. 


$ 


— Ateina! Ateina! — šaukė i 
mane Mikutis. 

— Tu nerėk taip labai, — su- 
draudžiau jį, — tegul jie nežino 


visai, ką mes jiem suruošėm. 
Vaikai klegėdami ir lenktyniuo- 
damiesi slydo į pakalnę. Tiesiog 

į mus taikydami. Mes užsėdome 
ugniavietę, kad jie iš tolo dar ne 
pamatytų jos ir klausėme besiar- 
tinančius: 

— Kuo mes jus sutinkam, at- 
spėkite? 

— Gilėm! 

— Riešutais! 

— Bruknėm! 

— Spalgenom! 

— Neatspėjote, 
vėm! 

— Taigi, o kur ugniakuras? 

Mes su Mikučiu strikt nuo že- 
mės, ir jie pamatė. 


Keptom bul- 


— Al. = šaukė. 

— Kuris pirmas! — rėkė Ta- 
tarka. 

Ir visi pasileido bėgti į mus, 


nors buvo belikę 
niai. Puolė prie ugniavietės. 
kapstė kiek. Nerado. 

— Juokiatės, — nustebę atsisu- 
ko i mus. 

— Nemokat ieškot, —pasityčio- 
jom iš jų. 

Atvertėm akmenų plokštes, 
ėmėme jau kiek praaušusias bul- 
ves, dalijome kiekvienam po ly- 
giai ir valgėm. 


tik keli žings- 
Pa- 


r: 


(01610) 
Pasakykit 


Pasakykit man, gėlelės, 
Žiedai vradastėlių, 

Ar negaila jums gražiųjų 
Vasaros dienelių? 


Ar negaila jums, gėlelės, 
Saulės spindulėlių, 
Aukso ryto ir linksmųjų 
Paukštelių dainelių? 


Pasakykit, radastėlės, 
Žaliosios rūtelės, 
Ar nebijot, kai ateina 
Rudenio dienelės? 


M. Pumputis. 

KUKO KELIONĖS 


Amerikos atradimas buvo dide- 
lis paskatinimas ruošti keliones 
po nežinomas ligšiol jūras. Pra- 
džioje šiame darbe vyravo ispanų 
ir portugalų jūrininkai. Bet vėliau 
ir kitų valstybių pirkliai, pavydėda- 
mi jiems pelno, ėmė ruošti tokias 
pat keliones. Po ispanų ir portu- 
galų daugiausia nusipelnė šioje 
srityje olandų ir anglų jūreiviai. 
Atradus Ameriką ir pažinus gerai 
Atlanto ir Indijos vandenynus ir 
ten esančius žemynus, buvo pra- 
dėta daugiau plaukioti po Didįjį 
vandenyną. Tikėtasi buvo, kad 
jame turi būti koks naujas, žmo- 
nijai nežinomas ligšiol, žemynas. 
Apie tai Afrikos ir Azijos tautų 
tarpe buvo sukurta daug legendų 
ir padavimų. 

Olandų jūrininkai leidosi kas- 
kart toliau nuo Azijos žemyno į 
pietus Didžiuoju vandenynu. Ir taip 


metams slenkant ir darant vis 
naujas po Didįjį vandenyną išvy- 
kas, rasta nauji salynai ir pati 


Australija. Tiesa, pradžioje olandai, 


LAA 


Džemsas Kukas 


radę Australiją, galvojo, kad tai 
yra milžiniška sala. Savo tėvynės 

atminimui buvo duotas Naujosios 
Olandijos vardas. Ir tik vėliau, 


kada buvo įsitikinta, kad tai visas 
žemynas, buvo pakeistas pirmykš- 
tis pavadinimas. 

Olandus pasekė anglai. Jų tar- 
pe buvo vienas žymiausių pasaulio 
jūrininkų kapitonas Džemsas Ku- 
kas. Jis gimė 1728 m. Anglijoje. 
neturtingo ūkininko šeimoje. 

Pradžioje jis darbavosi pas vie- - 


ną pirklį. Turėdamas nuolat rei- 
kalą su pietų kraštų prekėmis, 
Kukas nesižavėjo pirklyba, bet 


ėmė svajoti apie keliones po toli- 
mas jūras. Tad metė jis prekybą 
ir stojo paprastu jūrininku į vieną 
laivą. Tais laikais jūrininkų gyve- 
nimas buvo nepavydėtinas. Kukas 
nepasitenkino eilinio jūrininko tar- 
nyba. Jis svajojo tapti karininku 
ir net laivo kapitonu. Bet reikėjo 
mokslo. Kukas buvo nemokytas. 
Jis laisvomis nuo sunkaus jūrinin- 
ko darbo valandomis ėmė mokin- 
tis. Daug nemigo nakčių ir sunkių 
valandų teko Kukui pergyventi, 
kol galėjo jis, išlaikęs su pasižy- 
mėjimu reikalingus egzaminus, už- 
sidėti šaunų jūros karininkų dra- : 
bužį. Maža to! Anglijos vyriausybė, 
įvertindama Kuko didelius gabu- 
mus ir sumanumą plaukiojime po 
jūras, paskyrė jį laivo kapitonu. 
17€8 m. išsipildė dar viena — di- 
džiausia Kuko gyvenimo svajonė. 
Jo vadovybei pavesta buvo trys 
laivai, kurie turėjo padaryti moks- 
linę kelionę po pietų jūras. | 

Kukas išplaukė į pirmą didžią 
savo kelionę. Jis plaukė aplink 
Afriką, perėjo Indijos vandenyną 
ir, pagaliau, pasiekė Australiją ir 


-gausius ten esančius salynus. Ne- 


siskubindamas, atidžiai ir rūpestin- 
gai tyrė Kukas užtiktas salas. Tuo 
tarpu, kada su juo esą gamtininkai 
aprašinėjo tų salų ir vandenų gy- 

vius, augmeniją ir gyventojus, Ku- 
kas braižė žemėlapius. Jo piešti 
žemėlapiai buvo labai tikslūs ir 
visų kraštų jūrininkų labai verti- 
nami. 

Nemaža nuotykių teko jam 
pergyventi. Mat, vietos gyventojai 
nesutikdavo ramiai atvykusių už 
jūrų svečių ir puldavę su ginklu. 
Dažnai kruvinos kovos įvykdavo 
tarp anglų ir vietos gyventojų. 
Nuo kulkų žūdavo nemaža lauki- 
nių, bet budavo užmuštų ietimis 
ar nuodingomis strėlėmis anglų 
jūrininkų. Tų kelionių metu Kuko 
kelionės draugai įsitikino patys, 
koks šaunus, sumanus ir drąsus 
yra jų kapitonas. Tad jūreiviai 
klausė aklai Kuko, labai jį mylėjo 
ir pasiruošę buvo už jį kautis su 
kiekvienu. 

Pirmosios kelionės metu jis iš- 
"tyrė stropiai Naująją Zelandiją. Iš 
ten jis leidosi palei Australijos 
krantus. Ten teko jam pergyventi 
labai pavojingas nuotykis. Buvo 
graži menėsienos naktis. Svelnus 
vėjelis, išpūtęs laivo bures, varė jį 
pirmyn.  Beplaukdami jūrininkai 
pastebėjo sėklumą. Jie metė svam- 
balą jūron. Bet toje vietoje pasi- 
rodė jūra pakankamai gili. Tad 
nusiraminę jie tęsė kelionę ir, pa- 
likę tik budėtojus, nuėjo pasilsėti. 
Staigus laivo sukrėtimas pažadino 
visus iš gilaus miego. Laive kilo 
panika. Tik Kukas buvo ramus ir 
nenustojo galvos. Jis liepė jūri- 
ninkams nuimti bures ir nuleisti 
valtį ant vandens. Įsėdęs jon jis 
ištyrė, kad laivas atsisėdo ant sėk- 
lumos ir, sudavęs į povandeninę 
uolą, prakiuro. Laimė. uolos ske- 
veldra, padariusi laive skylę, buvo 
podraug ir jos kamščiu. Kitu atve- . 
ju laivas būtų greitai nugrimzdęs 
gelmėsna. 

Buvo pastatyti siurbliai. Dalis 
jūrininkų siurbė vandenį iš laivo, 
kita dalis, Kukui vadovaujant, var- 

gais negalais užtaisė buriniu au- 
deklu skylę ir sulaikė tekanti lai- 
van vandenį. Buvo išmesta jūron 
kanuolės ir šiaip mažiau bereika- 
lingi daiktai. Palengvintas laivas 
pakilo ir nuslydo laimingai nuo 
sėklumos. Bet jų vargui buvo dar 
negalas. Kukas, norėdamas geriau 
pataisyti laivą, priplaukė krantą. 
Cia buvo pastatyta laikina kalvė ir 
imtasi taisyti laivo skylė. Nevai- 
šingi . laukiniai užpuldinėjo ir vi- 
saip trukdė darbą. Kukas liepė į 
juos šaudyti. Laukiniai, pabūgę šū- 
vių, atsitraukė ir padegė mišką. 
Kilo didelis gaisras, kuris sudegino 
Kuko kalvę, aplink esantį mišką ir 
daug naudingų daiktų, sukrautų 
ant kranto. Galutinai po ilgų var- 
gų laivas buvo pataisytas ir galėjo 
testi savo kelionę. 


Kuko laivai ties N. Zelandijos salomis. 


Viso pirmoji Kuko kelionė už- 
sitesė tris metus. Per tą laiką iš- 
tirta buvo ne tik Naujoji Zelandi- 
ja, bet Australija ir šiaip daug 
salų. Nusipelnęs sau didelę šlove, 
grižo Kukas laimingai į Angliją. 
Neilgai jis ilsėjosi savo tėvynėje. 
Vyriausybė, įvertindama jo gabu- 
mus, išsiuntė jį naujon kelionėn. 


Kukas padarė tris dideles išvy- 
kas. Jo laivai raižė ne tik Atlanto, 
Indijos ir Ramiojo vandenynus, 
bet buvo pasiekę dar ligšiol be- 

veik visai nepažįstamus ir nežino- 
mus Siaurės ir Pietų Lediniuotuo- 
sius vandenynus. 

1779 m. Kukas su savo laivais 
pasiekė Sandvičo salyną. Priplau- 
ke didžiausią Havajų salą, išlipo 


anglai žemynan. Vietos gyventojai . 


sutiko anglus pradžioje labai vai- 
šingai. Mat, Kuką tų kelionių metu 
pažinojo gerai Havajų gyventojai 
ir skaitė jį esant dievu. Tad lau- 
kiniai jautiesi labai laimingi, kad 
dievaitis Kukas teikėsi juo aplan- 
kyti. Nieks nenujautė, kad tos iš- 
vykos būsiąs toks liūdnas galas. 
Laukiniai nešė daug įvairaus mai- 
sto dalykų ir aukojo dievui—Ku- 
kui. Kukas, neatsilikdamas skolin- 
gas, irgi daug padovanojo lauki- 
niams įvairių daiktų. Pagaliau, kada 
tyrimo darbai buvo baigti, anglai 
norėjo plaukti toliau. Bet laukiniai, 
nenorėdami skirtis su savo dievu, 


nenorėjo išleisti anglų. Ilgainiui 
tie bičiuliški anglų su laukiniais 
santykiai iš prieteliškų pasidarė 


labai nedraugiški. Prasidėjo dažni 
vaidai ir muštynės. Prieidavę prie 
ginkluotų susirėmimų. Vieno tokio 
susirėmimo metu žuvo Kukas. 
Anglų su juo buvęs negausus bū- 
rys, netekęs savo vado, paskubėjo 
į valtis ir, palikęs Kuko lavoną, at- 
plaukė laivan. Laukiniai suruošė 
puotą ir suvalgė Kuko lavoną. Ir 
kada antrą dieną išlipo stiprus 
anglų jūrininkų būrys ir, išvaikęs 

Kapitono Kuko mirtis. 


šūviais laukinius, norėjo palaidoti 
tinkamai vadą, rado tik jo kau- 
kuolę. 

Kukas yra didžiausias Didžiojo 
vandenyno kraštų tyrinėtojas. Jo 
nuopelnai geografijai yra milži- 
niški. Tad jo 200 metų gimimo su- 
kaktuvės buvo labai iškilmingai pa- 
minėtos. Ypatingai iškilmingai pa- 
gerbė Australija savo didžiojo at- 
radėjo gimimo sukaktuves. 

Labanakt 


Labanakt tėveliui, 
Labanakt motutei, 
Labanakt broleliui, 
Labanakt sesutei! 


Labanakt žvaigždelei. 
Labanakt saulutei, | 
Labanakt vėjeliui ; 
Ir pilkam kiškeliui! 


Vyt. Steponėnas. 

STATINAITĖ IŠGELBĖJO 


Nešės Jurgis iš miestelio Jurgis mūs gudrus vyrukas: 
Riestainėlių svarą, Jis tuoj iš maišelio 

Žiūr — šuva pastoja kelią, Čiumpa vieną riestainiuką 
Bus kas nors negero. Ir sviedžia į šalį. 


Na ir laimė! Riestainėlis Šoko, bet iššokt negali, 
Brinkt statinėn (Joje Tik bejėgis loja. 

Pilna vandens). Paskui šoka | Jurgis drąsiau galvą kelia 
Šuva išsižiojęs. Ir namo žygiuoja. 

Žavi mus 


Žavi mus, mažus mus, 
Tos dangaus grožybės: 


Saulė, mėnuo ir žvaigždelės, 


Vakare sužibę. 


Žavi mus, jaunus mus, 
Skambioji dainelė, 
Kuri veržias iš sielos 
Mūs jaunos seselės. 


Žavi mus, mažus mus, 
Gamtužės gražumas, 

Kai pavasaris iš naujo 
Puošias žaliais rūbais. 


R. Guobys. 

Perkūno globojamoj žemėj 


(Apysaka iš garbingos Lietuvos praeities) 


Valdė tuomet Lietuvą du ga- 
būs broliai — Algirdas ir Kęstutis. 
Jie savo sumaniais žygiais stebi- 
no visą Europą, ir visame pasau- 
lyje buvo žinomi Lietuvos ir jos 
narsiųjų kunigaikščių vardai. 


Algirdui teko rytai, todėl jis 
visą savo viešpatavimo laiką ka- 
riavo su rusais, o valdančiam va- 
karus Kęstučiui teko grumtis su 
kryžeiviais, kurie kėsinosi pagrobti 
Zemaičių kraštą. 

Kryžeiviai, remiami kitų Euro- 
pos kunigaikščių, „dažnai įsibrau- 
davo į žaliuojantį Zemaičių kraštą, 
užpuldavo ramius gyventojus, jų 
sodybas padegdavo, o pačius že- 
maičius nužudydavo, arba paim- 
davo į nelaisvę, kur jie turėdavo 
sunkius darbus dirbti. 

Tačiau kryžeiviai dažnai čia 
sutikdavo nemažų pasipriešinimų. 
Kartais žemaičiai priversdavo atė- 
jūnus grįžti ten, iš kur jie atėjo. 
Ne vienas kryžeivis negrįždavo 
prisigrobęs — Žemaičių žemėj ras- 
davo sau galą. 


Už savo gražios žemelės lais- 
vę stodavo į kovą su atėjūnais, 
kas 
Cia ir mažieji kartais daug getą 
padarydavo. ; 

* i x À 

Buvo pats vidudienis. Danguje- 
nesimatė nė vieno debesėlio. Karš- ` 
ti saulės spinduliai negailestingai 
kaitino žemės paviršių. Miške vieš- 
patavo tyla, nes paukščiai ir žvė- ` 
rys, kur galėdami, slėpėsi nuo ne- 
pakenčiamos kaitros. Trukdė tą 
tylą tik tylus medžių ošimas ir. 
netoli esančio upelio čiurlenimas. 


Staiga sutraškėjo sausos šake- 
lės, ir prasiskleidė tankaus lazdy- 
nų krūmo šakos; tarp žalių lapų 
pasirodė mažo, gal devyneris metus 
turinčio, vaiko galva. Tuojau pa- 
sirodė ir pats berniukas: Jis vilkė- 
jo baltus marškinius, perjuostus 
per pus žalia juosta. Kojos basos, 
galvą dengė juodi plaukai, veidas 
nudegintas saulės. Lyg ko bijoda- 
mas, apsidairė aplink, bet, nieko 
įtartino nematydamas, padėjo ran- 


tik galėdavo pakelti ginkią. | 


334. 
koje laikytą ryšulėlį ir pats atsi- 
sė do. 

— Ak! — atsiduso berniukas. 


— Ar tik aš nepaklydau? Pagal tė- 
"velio aiškinimą, jau pas dėdę tu- 
rėjau būti, o dabar nė nesimato 
miško galo. Brrr... kaip šilta. 

Ir marškinių rankove nusišluos- 
tė suprakaitavusią kaktą. 

— Dėdė nudžiugs išvydęs ma- 
ne, Vigirdą, nes seniai vienas kitą 


matėme, — kalbėjo pusbalsiai to- 
liau ir, dar kartą apsidairęs, pri- 
dūrė: — Tuo tarpu dar nevėlu: iki 


vakaro spėsiu pasiekti dėdės so- 
dybas, o dabar reik kiek pailsėti, 

Atsigulė patogiai ant minkštų 
samanų ir užmerkė akis. Tylus 
medžių ošimas ir upelio čiurleni- 
mas, lyg skambi senos motutės 
daina, tuoj. užliūliavo  pavargusį 
mažąjį Vigirduką. 

Jis paskendo auksinėj 
karalystėj. 


sapnų 


* * 


Tuo -tarpu netoliese, pro tan- 
„kius krūmus skverbėsi keliasde- 
šimties raitelių būrys. Raitelius 
dengė baltas, su juodu kryžium 
apsiaustas, už kurio glūdėjo plie- 
niniai šarvai. Galvas taip pat den- 
gė plieniniai šalmai. Iš po apsiaus- 
tų kyšojo ilgi kalavijai. Prie kai- 
rios rankos buvo pritvirtintas sky- 
das. 

Tai buvo kryžiuočiai. Jie vyko 
plėšti Zemaičių krašto, kuris dabar 
buvo turtingas, nes baigė imti nuo 
laukų derlių. 


— Hei, vyrai! — sušuko nuo- 
šaliau jojęs fon Rilke, — Gink 
Dieve, nepraleiskite progos pa- 


grobti pagoniuką. Mūsų dauguma 
žūva su jais bekariaujant, o naujų 
krikščionybės skelbėjų nėra. Tai- 
gi, mes tuos pagoniukus išaugin- 
sime krikščionimis, duosime jiems 
kalaviją ir liepsime eiti su tais 
prakeiktais pagonimis kariauti. 

— Tiesą sakai, Rilke, — atsi- 
liepė šalia jojęs Ulrichas, — pa- 
goniukai, paveldėję nuostabų at- 
kaklumą iš savo tėvų, bus geri 
švento mokslo skelbėjai ir, jei pra- 
keiktieji pagonys nenorės priimti 
geruoju, jų pačių vaikai juos ka- 
laviju privers tai padaryti! 

— Pats Dievas taip sutvarkė, — 
pridūrė Alfredas.— Aš tikiu, kad po 
metų—kitų Zemaičiai bus mūsų. 


Prijojo sraunų upelį. Šarvuotieji 
vyrai, lyg susitarę, kaip vienas, nu- 
šoko nuo arklių, nusimetė nuo 
galvų šalmus ir atsigulę godžiai 
gėrė šaltą vandenį. Neatsiliko ir 
arkliai, kurie irgi puolė prie upelio. 
Po kurio laiko iš švaraus vandens 
pasidarė nešvari purvynė. 

— A, ta, ta, neblogas vande- 
nėlis, — kalbėjo vienas, plauda- 
mas suprakaitavusią kaktą, nors ir 
nešvariu, bet gaivinančiu vande- 
niu. 

— Šie pagonys visko pertekę, 
— vėl užmezgė kalbą fon Rilke, 
kuris lipo į balną. — Pas juos ir 
duonos, ir pieno, ir mėsos, ir mi- 
daus pilna... net vanduo skanesnis... 
O pas mus... / 


— Et, mūsų magistras mums 
tik geležies ir plieno duoda: ap- 
kausto mus juo nuo galvos lig ko- 
jų, bet kas iš to? 

— O už tų plieninių šarvų tušti 
pilvai glūdi, — pridūrė kažkas iš 
vidurio. 

— Hi, hi, hi, hi, hi! — nusikva- 
tojo beveik visas būrys, o tas juo- 
kas, lyg arklio žvengimas, nuaidė- 
jo per girią. 


— Nėra, vyrai, ko nusiminti 
Dievas su mumis, — pratarė lig 
šiol tylėjęs Alfredas. 

— Bet kodėl jis mūsų pilvų 


nepasotina?—vėl atkirto kažin kas. 
Ir tą posakį palydėjo juokas. 

— Reik turėt kantrybės, vyrai. 
Minėsite mano žodį, kad po metų, 
kitų „emaičiai bus mūsų. 


I tai tik ošianti giria ir čiurle-, 


nąs upelis teatsakė. 
* * 
* 

Skardžiai nuaidėjęs juokas per 
mišką pabudino iš miego Vigirdu- 
ką. Jis pašoko ir apsidairė. Aplink 
nieko nesimatė. Staiga pasigirdo 
nepažįstami balsai, ir tuo pačiu 
metu už netolimų medžių pasiro- 
dė raitelis. To Vigirdukui užteko: 
jis šoko į krūmus ir dingo juose. 
Tačiau akylusis Ulrichas tai paste- 
bėjo ir puolė paskum; nuo jo ne- 
atsiliko ir kiti. 

Prasidėjo baisios lenktynės. 

Vigirdukas, pratęs po panašius 
miškus vaikštinėti, it kiškis nėrė 
per krūmus, kurie vietomis taip 
būdavo susipynę, kad atrodydavo 
nepereinama siena. Tačiau Vigir- 

sąlygos: arkliai labai sunkiai pra- 
siskverbdavo pro tokias tankynes, 
bet tarpas tarp Vigirduko ir Ūlri- 
cho mažėjo. 


— Perkūne, neapleisk manes.. 
savo mažojo tarno! — sušnabždė- 
jo pamėlynavusiom lūpom Vigir- 
dukas. Jo akys pasruvo krauju, 
kaktoje iššoko mėlynos gyslos, bet 
jis vis dar tebebėgo. Norėjo jis jau 
griūti ant žemės ir gulti... laukti, 
kol atjos tie baisūs vyrai, paims 
ji... ir užmuš. Bet ne! Jį tėvelis 
mokė būti pasiryžusiu, mokė pasi- 
tikėti savimi. 

— Ūlrichai! — pasigirdo balsas 
iš miško gilumos, — mesk tą pra- 
keiktą to pagoniuko medžioklę. 

— Hei, vyrai!-—šūktelėjo sustab- 
dęs arklį Ulrichas, — supkite tą | 
netikėlį iš abiejų pusių; negi mes 
jo negalėsime sugauti. Pasprukęs 
jis gali visiems pranešti apie mū- 


dukas, nors buvo šakų braižomas, AO S Ša Kao Kb 
nuo ko daugelyje vietų varvėjo "VSKO saus Lu A Ra 
kraujas, “nugalėdavo visas: kliūtis: MEPASBIUSS!Z- IE VE SOSO PPIE 
Vijikams buvo visai kitokios B a): 
A 


 Saulelė 


Kol šildo saulelė, 

tol žydi gėlelės. 

Kad saulelė nežibėtų, 
Gėlės nežydėtų. 


Kol dega ugnelė, 

tol šyla košelė. 

Kurstyk, kurstyk tą ugnelę, 
kad virtų košelė. | 


Kad saulė užgestų, 

tai viskas sugestų 

ir gyvybės nebeliktų — 
nelytų, nesnigtų! 


Liepukas. 

Mes gavome „Varpelį“ 


A e 2 
Zinelės 
Galalaukiai. Mes, šio sodžiaus 
vaikai, niekuomet nepamiršime savo 
gimtosios kalbos. Ir mūsų tėvai ru- 
sų laikais buvo mokinami rusiškai, 
o vis dėlto jie paliko gerais lietu- 
viais. Imsime pavyzdį iš mūsų vy- 
resniųjų. Mūsų vyresnieji skaito laik- 
raščius, mes irgi gauname „Varpelį", 
kur randame daug gražių pasakai- 
čių, eilučių ir po žiupsnį Lietuvos 
istorijos. Mūsų tėvai geri lietuviai, 
mes irgi būsime gerais tautos sū- 
numis ir dukromis. Jau dabar ruo- 
šiamės į talką mūsų brangiajai tė- 
vynei. Mokinamės skaityti ir rašyti, 
skaitome istoriją ir visokeriopai 
šviečiamės. Mat, dabar reikia tik 
šviesaus lietuvio. Be to, dar pasi- 
sportuojame prie tinklo, nes reikia ir 
stipraus lietuvio. 
Šią vasarą mes nedykinėjom. 
Padėdavom tėveliams“ darbuose. 
Vieni karves ganėme, kiti šieną grė- 
bėm, linus rovėm, ar ežias ravėjom. 
"Žinom, kad reikia lietuviams būti 
darbščiais. 
Šventadieniais susirenkame, pa- 
dainuojame ir šiaip pasikalbame. 


Leidėjas atsakomasis redaktorius Liudvikas Cicėnas, 

Mums labai norėtųsi suvaidinti va- 
karėlį, bet gaila, kad leidimo negau- 
nama. Kai užaugsime, tai ir mes to 
pačio prašysime; gal mūsų geriau 
klausys. JB 


Gaveikiškės. Prieš metus mū- 
sų sodžius išėjo į viensėdžius. Ūki- 
ninkų pas mus nedaug, — tik šeši. 
Mūsų sodžius, sako, atsirado tik 
prieš 100 metų, už tai ir ūkininkų 
jame maža. Mūsų tėvai prenume- 
ruoja nemaža laikraščių, 0 mes tu- 
rime „Varpelį". 

Mūsų laukais čiurlena Vėžiupės 
upelis. Jis susilieja su Šaminės 
bangomis. Vėžiupės vandens graužia 
status griovius ir kalnus. Jo krantai 
apaugę krūmais ir krūmokšniais. 
Slėniuose vasarą labai gražu ir 
malonu. Gaveikiškės Griovis. 

Palūšė. Praėjusį mėnesį mes, 
Palūšės parapijos vaikai, turėjome 
nepaprastas iškilmes. Mes ėjome 
prie pirmosios šv. Komunijos. Mūsų 
buvo apie 60. Tos dienos mums 
niekas iš atminties neišdildys. 

Ta proga mūsų mylimas kun. 
Panavas padovanojo mums gražias 
lietuviškas maldaknyges ir pavaišino 
arbatėle. Už tai mes esame jam 
labai dėkingi. 

Bet įvyko taip, kad ne visi mes 
galėjome džiaugtis. Vienas mūsų 
draugų — Vytautas Petkūnas, tos 
dienos nesulaukė. Išvakarėse besi- 
maudydamas paskendo... 

Savo iškilmių dieną mes jį su 
gėlių pluoštėmis palydėjome į ka- 
pines... Tebūna jam lengva mūsų 
žemelė. Marytė. 

LAIŠKŲ DĖŽUTĖ. 


V. Kuolaičiui. Visą pluoštą gavome, 
ačiū. Tik vargiai, ar išeis kas iš atsiųstų 
paveikslėlių: mat, juos reikia piešti tik 
tušu. 


Vilnius „RUCH“ spaustuvė. 


